NaiveNeuron/SloPal huggingface dataset:
P. Miššík, poslanec: (2004-06-24):
Národná rada Slovenskej republiky uznesením z 12. mája pridelila vládny návrh zákona o Úradnom vestníku Európskej únie na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre verejnú správu, výboru pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú  členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona o Úradnom vestníku Európskej únie odporúčali Národnej rade Slovenskej republiky schváliť: ústavnoprávny výbor, výbor pre financie, rozpočet a menu, výbor pre verejnú správu, výbor pre ľudské práva, národnosti a postavenie žien. Z uznesení výborov Národnej rady Slovenskej republiky pod bodom III tejto správy vyplýva jeden pozmeňujúci a doplňujúci návrh, ktorý máte v písomnom vyhotovení v spoločnej správe. Gestorský výbor na základe stanovísk výborov k vládnemu návrhu zákona o Úradnom vestníku Európskej únie vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona o Úradnom vestníku Európskej únie schváliť v znení schváleného pozmeňujúceho a doplňujúceho návrhu uvedeného v tejto správe a pozmeňujúcich návrhov prednesených v rozprave. Spoločná správa vládneho návrhu zákona o Úradnom vestníku Európskej únie vo výboroch Národnej rady Slovenskej republiky bola schválená uznesením Ústavnoprávneho výboru Národnej rady Slovenskej republiky zo dňa 14. júna 2004 pod č. 552. Týmto uznesením výbor zároveň poveril mňa ako spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu.
Bugár, Béla, podpredseda NR SR (2019-06-24):
Ďakujem. Otváram rozpravu a pýtam sa, či sa hlási do rozpravy niekto ústne z poslancov. Nie. Vyhlasujem teda rozpravu za skončenú. Hlasovanie zajtra o 11.00 hod. predpokladám. Ďakujem pekne. Takže prerušujem rokovanie o tomto bode programu. Pristúpime k prvému čítaniu o návrhu poslancov Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska (tlač 1342). Dávam slovo navrhovateľovi pánovi poslancovi Bernaťákovi, nech sa páči. (Rokovanie o návrhu poslancov Národnej rady Slovenskej republiky Tibora Bernaťáka, Karola Farkašovského, Evy Smolíkovej, Dušana Tittela a Stanislava Kmeca na vydanie zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov , tlač 1342.)
Paška, Jaroslav, poslanec NR SR (2018-05-24):
Ďakujem za slovo. Vážená pani poslankyňa, svoje vystúpenie ste zamerali predovšetkým na to, aby ste zdokumentovali mafiánske praktiky, ktoré údajne vidíte v činnosti rezortu pôdohospodárstva a platobnej agentúry. Len potom ste pokračovali tým, my sme tieto spôsoby, tento systém nespôsobili a budeme sa usilovať o jeho reparáciu. No len ja by som vám chcel pripomenúť, že pred 15 rokmi, keď Rodovci prišli na Slovensko a získali najvyššie dotácie a najviac ryžovali zo systému eurofondov, vládla pani predsedkyňa vlády Radičová a myslím, že aj vaša politická strana podporovala túto vládu. (Reakcie z pléna.) Tak 12, prepáčte, ale v tom období, keď prišli, lebo pán Simon to aj priznal, že v tom období prichádzali na Slovensko, len on nevedel tie súvislosti. Prepáčte, Dzurindova.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 116 za, 15 sa zdržalo, 2 nehlasovali. Schválili sme návrh zákona, ktorým sa zriaďuje Slovenský historický ústav v Ríme. Poprosím pani poslankyňu Janíkovú, aby uviedla v prvom čítaní hlasovanie o návrhu poslancov Národnej rady Slovenskej republiky Eriky Jurinovej, Evy Horváthovej, Jána Podmanického a Viery Šedivcovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Je to tlač 396.
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto ústne do rozpravy, nakoľko som nedostal písomné prihlášky do rozpravy. Konštatujem, že nie je to tak. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Ešte teraz pristúpime k druhému čítaniu o vládnom návrhu zákona, ktorým sa dopĺňa zákon č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení zákona č. 546/2004 Z. z. , ktorý prerokúvame ako tlač 1352. Pán minister pôdohospodárstva, nech sa páči, máte slovo.
Richter, Ján, poslanec NR SR (2011-02-08):
Ďakujem pekne za slovo. Pani poslankyňa, ja by som chcel v maximálnej miere podporiť tú časť vášho vystúpenia, kde analyzujete odkiaľ-pokiaľ odporúča smernica Európskej únie a čo z toho preberá a používa a ponúka v tejto novele zákona pán minister vnútra. Každopádne si myslím, že je tam veľký kus, použijem výraz, nadpráce, pretože to, čo ponúkame do nášho zákona, zďaleka nie je o obsahu smernice Európskej únie. Tento parlament má svoju minulosť a má aj svoju pamäť. Ja si veľmi dobre pamätám, aká prebiehala diskusia, keď sme prerokovávali v tom minulom období, nazvem to, Kaliňákov cestný zákon. Boli to vtedy práve, aj vy, pán minister, ale aj vaši kolegovia z opozície, ktorí vo viacerých prípadoch, by som povedal, protestovali proti psychotestom, ktoré tam boli navrhované. Vy tie psychotesty, hlavne pre dôchodcov, tu opätovne zavádzate a ja mám taký trošku dojem, že pre vás sú psychotesty nejaký všeliek, pretože vždy, keď sa vyskytne nejaký problém niekde v niečom v zbraniach a v ďalších veciach, akési zázračné pravidlo by malo byť zabsolvovať tie psychotesty a tie by mali všetko vyriešiť. Ďakujem.
Danko, Andrej, podpredseda NR SR (2024-06-14):
Poslankyňa Kosová.
Mazurek, Milan, poslanec NR SR (2020-06-03):
Pán protislovensky zapredaný agent Naď, viete, ja viem, že máte problém pochopiť hovorené slovo a to, že ste chronický klamár. Ja som povedal v podstate to, že na rozdiel od vás my nie sme extrémisti, vy ste extrémista, vy ste ten, kto tu snaží sa vyvolať vojenský konflikt, a my, práve naopak, sa zastávame mieru, ale to, že ste to nepochopili, to je druhá vec. Hovoríte, že Izrael síce anektoval územie západného brehu Jordánu, ale síce ste to, samozrejme, že vy to nepoviete, veď to vôbec nie je pravda, samozrejme, no nie? Vy to nedokážete ani len odsúdiť, tak veľmi ste strčený v niektorých správnych miestach a váš argument je, že no, Izrael je ďaleko, on, to nemá, tá východná hranica, to nemá s tým nič spoločné. Viete, ale tu ide o princíp. Ja som vysvetľoval, že nie je potrebné ani posielať vojakov na ruskú hranicu, pretože žiadne nebezpečenstvo nehrozí a ak hrozí, tak musíme rovnako pristupovať aj k ďalším štátom, ktoré robia v podstate neporovnateľne horšie veci. Potom ste povedali, samozrejme, že som hádzal kamene do detí. Ja neviem, že či to tu budeme počúvať ešte 25 rokov, ľudí, ktorí blúznia, ktorí majú vlastnú alternatívnu realitu, ktorí hádam berú drogy. Najprv bol prvý pán Krúpa vedľa vás, ktorý nenašiel ten dôkaz, ale tak či tak to tvrdí a vy tu teraz stále, stále papagájujete a ešte aj po tom všetkom, ešte aj keď najväčší archívny pracovník pán Benčík povedal, že som kamene nehádzal, tak vy to stále budete tvrdiť. Veď vy popierate slová pána Benčíka, to hádam nie je pravda. No a potom ste povedali, že keď zahlasujem za, tak to hádam stiahnete. Ja vás poprosím, dajte nám tu verejný prísľub, že stiahnete ten návrh a že nepošlete tých vojakov, keď ja zahlasujem za, a ja vám sľubujem, že to podporím svojím hlasom (povedané s pobavením) a budem veľmi rád, keď sa nám podarí urobiť niečo pre mier vo svete a zastavíme takýchto bláznov a extrémistov, ako ste vy.
Blanár, Juraj, podpredseda NR SR (2021-03-30):
Teraz udeľujem slovo pani spravodajkyni. Pani spravodajkyňa, spoza rečníckeho pultu môžete vystúpiť ako v rozprave. Nech sa páči, máte slovo.
Verešová, Anna, poslankyňa NR SR (2017-03-21):
Ďakujem za slovo. Ja budem krátko hovoriť, nakoľko sa mi podarilo neprihlásiť sa do faktickej poznámky ku pani poslankyni Silvie Shahzad, ktorá predstavovala ten náš pozmeňujúci návrh skrátiť lehotu schvaľovania príspevku na poskytovanie prevádzkových nákladov na refundáciu zo 60 dní na 30 dní. Chcem len toľko povedať, pán minister, vy máte v dôvodovej správe napísané, že cieľom je aj zefektívniť a zrýchliť procesy schvaľovania žiadostí na príspevky. Možnože ste nemysleli práve túto refundáciu, ale je to tiež príspevok, je to schválenie žiadosti o refundáciu prevádzkových nákladov. Ja som si to teda takto spojila takisto. Takže ak je to pravdou a naozaj vám ide aj o zrýchľovanie takýchto, tejto administratívnej časti, tak vás chcem k tomu tak aj veľmi pekne poprosiť, aby sa, aby sa, aby to bolo možné, pretože vy ste vlastne potvrdili tú lehotu, tak ako bola, vaším návrhom 60 dní, a my by sme vás chceli naozaj požiadať práve aj pre, kvôli zdravotne znevýhodneným a kvôli zamestnávateľom, ktorí sa opovážia vlastne vôbec, majú odvahu, majú odvahu zriadiť chránené pracoviská tak, aby, aby mali uľahčené, aby sa im naozaj uľahčilo prevádzkovanie týchto chránených pracovísk, lebo ja vidím skôr ako odvahu týchto zamestnávateľov, ktorí, ktorí berú na pracovné miesta invalidov. Keď by sa toto stalo, že by ste ukázali túto vôľu, pretože chránené pracoviská sú naozaj ohrozené, päť mesiacov nedostanú refundáciu finančných prostriedkov na prevádzkové náklady, tak ak by ste nám ukázali, naozaj ukázali túto vôľu, tak by ste vlastne aj dokázali to, že, že vám ide o, o naozaj o aktívne opatrenia, že vám naozaj záleží na všetkých tých ohrozených a znevýhodnených ľudí na trhu práce. Pretože tuná naozaj nejde o vylepšovanie štatistiky, lebo dokonca niektorí invalidi sú ani nie registrovaní na úrade práce, tak to je práve to, že by ste dokázali, že vám ide, ide o všetkých znevýhodnených na trhu práce, a preto uľahčíte administratívu a možnosť rýchlejšieho prísunu finančných prostriedkov za predchádzajúce kvartály na, na chránené dielne. Toľko som chcela. Ďakujem pekne.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 135, za 78, proti 1, zdržalo sa 56. Konštatujem, že sme uvedený návrh schválili, čiže sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hrnčiar, Andrej, podpredseda NR SR (2019-10-23):
Dve faktické poznámky. Pán poslanec Kotleba.
P. Hrušovský, predseda NR SR: (2004-06-30):
(Hlasovanie.) Páni poslanci, 130 prítomných, 126 za návrh, 3 sa zdržali, 1 nehlasoval. Návrh sme schválili.
Dubovcová, Jana, poslankyňa NR SR (2011-07-12):
Pán predsedajúci, prosím, aby ste dali hlasovať o tom, že predložený vládny návrh zákona sa bude prerokovávať v druhom čítaní.
M. Fronc, minister školstva SR: (2004-11-02):
Po prvé, rád by som poznamenal, že správa bola prerokovaná vo výboroch a vo výboroch bola hodnotená pozitívne, a to, samozrejme, nebráni tomu, aby ste nevyjadrili kritické stanoviská. Pán poslanec Urbáni, ja sa s vami stotožňujem v tom, že tá správa je aj kritická. Áno, pretože aj náš šport je v takom stave, v akom je, a mnohé problémy, ktoré v tejto oblasti existujú, súvisia s financovaním športu. To nakoniec všetci dobre vieme. A vieme aj to, že pokiaľ nenájdeme vhodný model financovania športu a nebudeme mať dostatok prostriedkov, tak ten šport bude vykazovať mnoho problémov. Preto súhlasím aj s tým, čo tu zaznelo, že v oblasti športu pre všetkých a najmä v oblasti športu pre mladých, aby to stalo naozaj rozumným životným štýlom športovať, že v tejto oblasti je stále čo naprávať. Ale rád by som pripomenul, že snaha ministerstva školstva celkom iste bola, aj kvôli tomu sme urobili projekt zo školských peňazí Otvorená škola, kde sa práve zameriavame na využívanie školských športovísk a na školské súťaže. Čiže je to, samozrejme, len doplnková časť, ale celkom iste je to jeden krok k tomu, ktorý by pomáhal aktívne odbúrať také nebezpečenstvá, ako sú drogy. Chcem však povedať, čo sa týka návrhu pána poslanca Čaploviča na komplexný finančný model športu, predložiť v ďalšej správe naozaj nie je reálne, ale boli schválené zásady, bol vo vláde prerokovaný a schválený legislatívny zámer zákona o športe a myslím si, že pokiaľ tu nakoniec nájdeme dohodu na takomto  zákone, že vytvoríme ten základný rámec, ktorý by viaceré problémy týkajúce sa športu mohol pomôcť riešiť. Ale je pravdou, a to by som ešte raz súhlasil a zdôraznil, že závisí to v prvom rade aj od množstva prostriedkov, ktoré spoločnosť investuje do športu. A o tom však vlastne budete, predpokladám, v krátkom čase rokovať, pretože to, čo tu zaznelo, týkajúce sa výťažkov z hazardných hier, o tom bude, pokiaľ som informovaný, predložený zákon a tam bude kľúčové, aby zo športových  tipovacích súťaží išli finančné prostriedky v prvom rade do športu tak, ako je to vo väčšine iných krajín. Ďakujem.
Gašparovič, Štefan, poslanec NR SR (2012-05-02):
Sľubujem. (Potlesk.)
Martvoň, Anton, poslanec NR SR (2014-11-09):
Ďakujem pekne. Pán minister, myslím si, že bolo to politicky korektné vystúpenie. Je zaujímavé, že opozícia znova útočí a spomína sa tu Penta. Ja dovolím si poukázať na to, čo je veľmi zaujímavé, že tí poslanci, čo sú podpísaní pod návrhom na odvolanie pána premiéra, teda väčšina z nich čušala alebo bola ticho počas Radičovej vlády, keď predseda Lekárskeho odborového združenia pán Kollár poukázal na to, že šéfom Úradu pre dohľad nad zdravotnou starostlivosťou je Ján Gajdoš, ktorý kedysi pracoval vo vysokej pozícii pre Pentu, dokonca v arbitráži, ktorú viedla v tom čase alebo vedie ešte stále Dôvera proti Slovensku, svedčil proti štátu, taktiež že riaditeľkou sekcie farmácie a liekovej politiky ministerstva zdravotníctva, za pána Uhliarika to bolo, je pani Michaela Gajdošová, vtedy Cesnaková, ktorá v roku 2010 pracovala ako manažérka Dôvery pre liekovú politiku, taktiež s ňou tam bol pán Matúš Tekeľ ako vedúci odboru kategorizácie cenotvorby a liekovej politiky, ktorý tiež prišiel z Dôvery od Penty. Taktiež pán Kollár vážne poukazoval, dokonca vyzýval aj niektorých opozičných, teda vtedajších koaličných politikov, aby sa k tomu nejako postavili, že generálnym riaditeľom Všeobecnej zdravotnej poisťovne je alebo bol za pána Uhliarika Marián Faktor, ktorý pôsobil predtým ako riaditeľ krajskej pobočky Dôvery, teraz za Pentu v Žiline, brat vysokopostaveného politika KDH Pavla Faktora, ktorý bol teda za Radičovej vlády člen dozornej rady prenosovej sústavy SEPS či vedenia FNM, a taktiež tam boli ďalší, zopár známych mien zo zdravotníckeho biznisu z Penty, ako bol Martin Kultan, ktorý pritom pôsobil v rámci Dôvery ako šéf nákupu zdravotnej starostlivosti, alebo dokonca ako Peter Kažík... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-10-23):
Faktické poznámky nie sú na vystúpenie pána poslanca. Teraz dávam slovo pani poslankyni Žitňanskej Jane. Nech sa páči, pani poslankyňa.
R. Fico, predseda vlády SR: (2010-03-04):
Pán predseda, na dnešnej hodine otázok je neprítomný minister zahraničných vecí, ktorý je na zahraničnej pracovnej ceste, zastupuje ho minister obrany, pán Baška. Ďalej nie je prítomná ministerka práce, sociálnych vecí a rodiny, zastupuje ju minister zdravotníctva, pán Raši. Z dôvodov choroby požiadal o ospravedlnenie podpredseda vlády pre vedomostnú spoločnosť, európske záležitosti, ľudské práva a národnosti, pokiaľ sa bude odpovedať aj na jeho otázky, je to, myslím si, otázka číslo 21, som pripravený ho zastúpiť. A otázky nie sú na podpredsedníčku vlády a ministerku spravodlivosti, pani Petríkovú, ani na ministra výstavby a regionálneho rozvoja, pána Štefanova. Pán predseda Národnej rady, som pripravený v stanovenom termíne odpovedať na otázky, ktoré postavili páni poslanci a panie poslankyne.
Sulík, Richard, predseda NR SR (2010-11-04):
Ďakujem pekne. Tajná voľba je... (Prerušenie vystúpenia predsedajúcim.)
Bugár, Béla, podpredseda NR SR (2017-09-12):
Nech sa páči, prezentujme sa a hlasujeme. (Hlasovanie.) Prítomných 141, za 28, proti 9, zdržalo sa 104 poslancov. Návrh sme neschválili. Teraz prosím pána poslanca Antala, aby ako spravodajca uviedol hlasovanie v prvom čítaní k vládnemu návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 660). (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 660.)
Plavčan, Peter, minister školstva, vedy, výskumu a športu SR (2016-06-16):
Vážený pán poslanec, ďakujem za položenú otázku. Od nadobudnutia účinnosti novely zákona o štátnej správe v školstve a školskej samospráve, ktorou sa upravili aj procedúry vymenovania riaditeľov škôl a školských zariadení zriadených obcou, mestom alebo samosprávnym krajom, sa zrovnoprávnili kompetencie jednotlivých zriaďovateľov vo veci vymenovania riaditeľov. Rovnako ako starosta, prípadne primátor alebo predseda vyššieho územného celku aj zriaďovateľ súkromnej aj cirkevnej školy a školského zariadenia má právo neakceptovať návrh rady školy na vymenovanie kandidáta na riaditeľa na základe výsledkov výberového konania. Dôvody neakceptovania kandidáta na riaditeľa môžu byť rôzne, vzhľadom na to, že riaditeľ je osobou, ktorá je popri zodpovednosti za kvalitu výchovy a vzdelávania zodpovedná aj za riadne hospodárenie s finančnými prostriedkami, za správu majetku zriaďovateľa a podobne. Vzhľadom na uvedené sa javila požiadavka zriaďovateľov na zjednotenie kompetencií vo veci vymenovania riaditeľa ako oprávnená. Fakt je ten, že názor zriaďovateľa by mohol byť považovaný aj za názor laika. Za rovnako laický by mohol byť považovaný aj názor niektorých ďalších členov rady školy. To znamená, že, áno, v zásade je možné považovať niektorých starostov za laikov, ale na druhej strane máme medzi starostami aj osoby, ktoré môžu mať, povedzme, ak majú učiteľské vzdelanie, prípadne ak pochádzajú zo školského prostredia, aj ucelený a zodpovedný názor na to, ako by táto škola mala fungovať, ale napriek tomu, čo som doteraz povedal, tak isto sa domnievam, že rada školy je orgán, ktorý je veľmi dôležitý na škole, a mali by sme sa pozrieť na jeho vnútornú štruktúru, tak isto na kompetencie tohto orgánu a tak isto aj na kompetencie zriaďovateľov, lebo sa domnievam, že máme mnoho prípadov, keď riaditelia škôl sú veľmi dlhodobo zabetónovaní vo svojich funkciách a možno s ohľadom na ďalší rozvoj školy to nemusí byť úplne vhodné. Takže tak isto aj táto téma bola aj rozdiskutovaná v rámci okrúhlych stolov pri príprave programového vyhlásenia vlády. A domnievam sa, že aj s ohľadom na to, aby sa v školách nastolil akýsi taký slobodnejší duch, aspoň na niektorých školách, by sme sa mali venovať aj tento téme a možno aj nanovo nastaviť zloženie rád škôl a tak isto aj spôsob voľby riaditeľa, prípadne práva veta a prípadne aj funkčné obdobia riaditeľov. Ja si napríklad viem predstaviť, že riaditeľ by mohol podobne ako na vysokých školách mať dve funkčné obdobia, potom nech sa uchádza o funkciu riaditeľa na inej škole a po tých niekoľkých rokoch sa môže vrátiť a podobne. Je tam viacero možností, ako sa vyrovnať s radou školy, s funkciou riaditeľa na škole a tak isto aj so všetkým, čo sprevádza vlastne dnešný stav, a ako to jemne nastaviť inak, aby bolo možné hovoriť o slobodnej voľbe riaditeľa na niektorých školách a o možnosti zmeniť stav, ktorý tam je. Ďakujem za pozornosť.
Zmajkovičová, Renáta, podpredsedníčka NR SR (2012-06-29):
Pán poslanec Kadúc.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-18):
Ďakujem pekne. Vážený pán predsedajúci, vážení poslanci a poslankyne, na základe uznesenia vlády Slovenskej republiky č. 262 z 20. apríla tohto roku predkladám do prvého čítania návrh zákona o prepravovateľných tlakových zariadeniach a o zmene a doplnení niektorých zákonov. Týmto návrhom zákona sa do právneho poriadku Slovenskej republiky transponuje smernica Európskeho parlamentu a Rady z roku 2010 č. 35 zo 16. júna 2010 o prepravovateľných tlakových zariadeniach a o zrušení smerníc Rady č. 76/767, č. 84/525, č. 84/526, č. 84/527 Európskeho hospodárskeho spoločenstva a č. 1999/36 a č. 2010/35 Európskych spoločenstiev. Vývoj v oblasti bezpečnosti dopravy, resp. prepravy a uplatňovanie ustanovení niektorých medzinárodných dohôd na vnútroštátnu prepravu si vyžaduje aktualizovať pravidlá týkajúce sa prepravovateľných tlakových zariadení s cieľom zvýšiť bezpečnosti a zabezpečenia voľného pohybu takýchto prepravovateľných tlakových zariadení v rámci Európskej únie vrátane uvedenia na trh, sprístupnenia na trhu a vrátane ich používania. A z tohto dôvodu je potrebné stanoviť podrobné pravidlá, ktoré sa týkajú povinností výrobcov, splnomocnených zástupcov, dovozcov, distribútorov, vlastníkov a prevádzkovateľov, ako aj požiadavky, ktoré majú prepravovateľné tlakové zariadenia spĺňať. Uplatňovanie ustanovení niektorých medzinárodných dohôd na vnútroštátnu prepravu nebezpečného tovaru po ceste, po železnici a po vnútrozemských vodných cestách pri zachovaní voľného pohybu prepravovateľných tlakových zariadení si preto vyžaduje harmonizovať podmienky, v rámci ktorých sa takýto nebezpečný tovar prepravuje v celej Európskej únii. Cieľom aktualizácie pravidiel týkajúcich sa prepravovateľných tlakových zariadení je zabrániť rozporom medzi pravidlami, pokiaľ ide o požiadavky týkajúce sa zhody, posúdenia zhody a postupov posudzovania zhody, ktoré sa vzťahujú na takéto prepravovateľné tlakové zariadenia. A v neposlednom rade ustanovenie takýchto požiadaviek povedie k zvýšeniu bezpečnosti prepravovateľných tlakových zariadení, čím sa znižuje ohrozenie života, ohrozenie zdravia a majetku ľudí. Tento návrh zákona nemá vplyv na rozpočet verejnej správy, na podnikateľské prostredie, zamestnanosť, na informatizáciu spoločnosti a zároveň má pozitívny vplyv na životné prostredie. Vážený pán predsedajúci, ctené dámy poslankyne, páni poslanci, dovoľujem si vás požiadať o podporu predloženého návrhu. Ďakujem pekne.
Blaha, Ľuboš, poslanec NR SR (2018-06-13):
Ďakujem. Dovoľte pripomenúť kolegom z európskeho výboru, že o 13.00 máme výbor v miestnosti č. 30 s tým, že o 13.20 začne spoločný výbor spolu so zahraničným výborom. Ďakujem.
Pellegrini, Peter, podpredseda NR SR (2020-04-22):
Ďakujem pekne. Ďalší v rozprave vystúpi pán podpredseda Laurenčík, po ňom vystúpim ja a potom už pristúpime k vystúpeniu prvej panej poslankyne za klub SaS, pani poslankyni Zemanovej.
Chren, Martin, poslanec NR SR (2014-09-24):
Ďakujem veľmi pekne, pán kolega. Zaujalo ma to, čo ste hovorili o transakčnej teórii, pretože je to naozaj dôležitá vec aj v politickej komunikácii. A napríklad taký pán minister Kaliňák je podľa mňa úplne prirodzený v tom, ako sa dokáže hrať s tými rôznymi formami a pozíciami. A je dôležité aj pre nás naučiť sa komunikovať. A v tomto možno len dodám jednu poznámku k tomu, čo ste hovorili, že nejde len o to, ako zareaguje ten jeden subjekt, čiže z pozície dospelého rodiča alebo dieťaťa, ale ide aj najmä o to, či dokáže ten druhý subjekt konverzácie adekvátnym spôsobom potom zareagovať a odpovedať mu tiež buď ako dospelý, ako rodič alebo ako dieťa. A to bude hrozne dôležité aj pri tejto diskusii, aj pri všetkých ostatných diskusiách aj z pohľadu nášho ako opozície.
Pročko, Jozef, poslanec NR SR (2023-11-21):
Vo svojom vystúpení Tomáš Szalay povedal, že na rozdiel od iných častí programového vyhlásenia je časť zdravotníctva napísaná dobre. Ja som si prečítal celé PVV, keď to chcem naozaj zhodnotiť spôsobom dobre napísaným, tak ono je to napísané všetko dobre. Fakt dobre, super. To sú tam také balasty, také, také rečičky, je to napísané dobre, je to napísané pre ľudí, ktorí si to prečítajú, ako bude vláda dobre a krásne pracovať, ako budú dobre a krásne podporovať, ako budú zveľaďovať. Ale keď si to človek rozoberie na dobré, a keď sa spýta, ako ja som sa spýtal, ako to budú robiť, tak už teraz sú výsledky toho, ako to budú robiť. Pani ministerka ide zrušiť maximálne čakacie doby. Oni idú rozprávať o tom, že idú zlepšovať zdravotníctvo, že chcú, aby to zdravotníctvo bolo naozaj pre ľudí a nie pre vybrané finančné skupiny, ale veď ako idú podporiť alebo ako idú zachraňovať ľudí, ktorí potrebujú operovať? Tým, že im zrušia maximálne čakacie doby? Mne, mňa veľmi, Tomáš, vyrušuje to, že, že HLAS dostával obrovský priestor v časopise, ktorý vydával človek, ktorý má súkromnú zdravotnú poisťovňu, že sa v tomto časopise politici chválili tým, čo urobia pre ľudí. Za čo dostávali títo politici v tom časopise, ktorý vydával človek...? (Prerušenie vystúpenia časomerom.)
Cmorej, Peter, poslanec NR SR (2021-03-30):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 374). Národná rada Slovenskej republiky uznesením č. 578 pridelila predmetný návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 374) prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy vyplývajú tri pozmeňujúce návrhy, ako už o nich hovoril pán zastupujúci minister. Gestorský výbor odporúča hlasovať o návrhoch 1 až 3 v IV. časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 93 z 15. marca 2021. Týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Hrnčiar, Andrej, podpredseda NR SR (2018-05-16):
Pýtam sa, či každý poslanec využil svoje právo hlasovať. Ak áno, vyhlasujem tajné hlasovanie za skončené a zároveň vyhlasujem prestávku. (Prestávka.) (Po prestávke.)
Mihál, Jozef, poslanec NR SR (2014-11-08):
Ďakujem. Zaznelo tu veľmi veľa veľmi dobrých faktických poznámok, ku ktorým je ťažko niečo dodať. Tým nemyslím pána Cicoňa, samozrejme. Ja len teda dodám na záver: za všetkým, čo som si behom tej hodiny povedal, stojím a kľudne ma môžete vešať na mandátovom a imunitnom výbore. Kľudne si ma tam zavolajte, kľudne si ma tam grilujte, kľudne ma odvolajte z pozície poslanca, ak sa to dá. Ale to, čo som povedal behom tej hodiny, vám kedykoľvek poviem do očí znovu, pretože všetko je pravda. A keď je raz zlodejina, tak je to zlodejina, keď raz niekto túto zlodejinu organizuje, tak je organizátor zlodejiny, oberzlodej, a keď raz niekto je členom tejto organizácie, tak je spolupáchateľ. Môžete sa urážať, koľko len chcete, pravdu neoklamete. A ľudia to vidia, nemyslite si, že nie. Môžete sa tu o mne vyjadrovať, ako len chcete, ja to znesiem. Dôležité je to, že ľudia spoznávajú, čo ste zač. Sociálni demokrati, hanba vám! Chudák, tie zdravotné sestry. Takže ešte raz, aspoň symbolicky táto kytička za všetko to, čo musia znášať v našom zdravotníctve. Aj preto, lebo tu nejakí „pavolovia“ a ich posluhovači zdravotníctvo úspešne vykrádajú.
Kaliňák, Robert, poslanec NR SR (2011-07-07):
Ďakujem pekne. Pán poslanec Paška, ja by som rád sa rozviedol v tej časti, v ktorej ste hovorili o kultúre, ktorá v tomto parlamente zavládla aj v súvislosti s tým, akým spôsobom sa naložilo s mimoriadnou schôdzou o zdražovaní, pretože teraz práve pribudol ôsmy člen SaS, ktorý sedí v sále, a pamätali sme sa pred pol rokom, kedy sa ešte pýtali na toaletu a dnes bez problémov odhlasovali odchod na dovolenky pred tým, aby sa prejednali zákony. Kde sú tie, pán poslanec Matovič, keď nás tak kritizujete, kde sú tie reči o poctivom fungovaní v parlamente, o poctivom preberaní všetkých zákonov, ktoré sú navrhnuté? Takže toto je presne tá kultúra, o ktorej pán poslanec Paška hovoril, že jedno som hovoril pred pol rokom a dnes uhnem pred tým, aby mohli ísť koaliční poslanci čo najrýchlejšie na dovolenku a som ochotný vypustiť štyridsať bodov, ktoré boli v riadnom schválenom programe parlamentu. Ale to už sa nebavíme o tých zásadách, ktoré tu boli na úvod. Namiesto toho je dobré na opozíciu vždy útočiť, a keď náhodu príde so schôdzou, ktorá je veľmi dôležitá pre osud Slovenska, pretože – ako tu bolo povedané – táto vláda ešte viacej zadlžuje Slovensko ako tá predchádzajúca. A to tá predchádzajúca nezvyšovala dane na rozdiel od tejto, pričom to je tiež jeden zo sľubov, ktoré boli dané, že sa dane zvyšovať nebudú. Takže aj zvyšujú dane, aj viacej zadlžujú, aj prestali chodiť do parlamentu, lebo radšej idú na dovolenku. Toto je výsledok toho, čo sa za rok zmenilo od proklamovaných sľubov. (Potlesk.)
Laššáková, Jana, podpredsedníčka NR SR (2014-03-26):
Pani poslankyne, páni poslanci, pokračujeme v popoludňajšom rokovaní šiesteho dňa 33. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov, o ktorom rokujeme v skrátenom legislatívnom konaní, a máte to ako tlač 952. Pán minister spravodlivosti už zaujal svoje miesto navrhovateľa, obdobne aj pán spravodajca. Dopoludnia neukončil svoje vystúpenie do rozpravy ústne prihlásený poslanec Jozef Viskupič, ktorému teraz dávam slovo. Nech sa páči, pán poslanec. (Pokračovanie rokovania o vládnom návrhu zákona, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov , tlač 952.)
P. Hrušovský, predseda NR SR: (2004-05-26):
(Hlasovanie.) Prítomných je 143 poslancov, za 58 hlasovalo, proti boli 14, zdržalo sa 70, nehlasoval 1. Návrh sme neschválili. Ďalší návrh.
M. Mamojka, poslanec: (2007-02-07):
Ústavnoprávny výbor Národnej rady Slovenskej republiky po a konštatuje, že: po prvé, hlasovanie o bode 17 spoločnej správy k tlači 129 bolo zmätočné, pretože spravodajca nedal hlasovať o časti bodu 17 spoločnej správy a dal hlasovať o svojom pozmeňujúcom návrhu; po druhé, podľa ustanovenia § 37 ods. 3 rokovacieho poriadku má poslanec právo navrhnúť, aby sa o jednotlivých častiach pozmeňujúceho a doplňujúceho návrhu hlasovalo oddelene. Po b odporúča výborom Národnej rady Slovenskej republiky, aby pozmeňujúce a doplňujúce návrhy spoločnej správy boli formulované ako jednotlivé body. Po druhé, predsedovi výboru informovať o stanovisku predsedu Národnej rady Slovenskej republiky. Všetko z mojej strany.
M. Kuruc, poslanec: (2008-02-12):
Takisto by som chcel zareagovať na to, že pán podpredseda spomínal, že nebola táto zmena už v pôvodnej novele z minulého roka. No ja si osobne myslím, že na vládu platí také príslovie trochu, že topiaci sa aj slamky chytá. No vy ste si proste naplánovali niekoľko miliárd peňazí, že Sociálna poisťovňa získa z tých ľudí, ktorí vystúpia z 2. piliera, zatiaľ sa nám to nepodarilo, lebo vystúpilo z neho okolo 5 000, tak robíte všetko pre to, aby ste ešte obalamutili aj ostatných ľudí, aby z toho 2. piliera vystúpili. No pýtam sa opäť: Keď sa to zas vám nepodarí, tak čo opäť chystáte v júni, aby ste ešte tých ľudí, ktorí ostanú v 2. pilieri, obalamutili, aby vystúpili z 2. piliera a aby prišli o svoje nasporené dôchodky? Čo chystáte v júni pre tých, aby ste ich takto obalamutili? Ďakujem.
J. Richter, poslanec: (2008-06-19):
Na druhej strane, a to chcem veľmi pozitívne hodnotiť, ak napodobňujete a idete v šľapajach Roberta Fica, môžem konštatovať, že idete správnym smerom. (Smiech v sále.) No, a teraz, ak dovolíte dve, tri pragmatické otázky. Ak to v tom období z hľadiska vašej komunikácie bol populizmus, kladiem vám otázku, čo je to teraz? Druhá otázka. Ak ste vtedy argumentovali, že zníženie spotrebnej dane v konečnom meradle neprinesie alebo sa nepremietne do ceny nafty alebo benzínu, pýtam sa, čo sa zmenilo. A tretia pragmatická otázka. Vôbec ste nepomenovali v tej úvodnej časti vtedajšie a terajšie ceny za barel ropy. No a štvrtá otázka. Táto vládna koalícia dokázala, že sa vie postaviť za občana. Je tu veľa príkladov, ktoré súvisia s tým, že nepodporila a vytvorila všetky zákonné opatrenia na to, aby sa všeobecne nezvyšovali ceny energií. (Potlesk.)
Kuffa, Štefan, poslanec NR SR (2012-11-29):
Ďakujem za slovo. Ono tie všetky pozmeňujúce návrhy, ktoré tuná odznievajú, a počúvam to, viete, je to trápne. Aj ja som pod mnohými podpísaný. Ale mi vylepšujeme čosi, čo je zlé. V podstate to je celý ten problém. Však zrušme ten gambling celkom. A to už nemusíme sa baviť o tom, či to začína v rodine, cez telefón, cez počítače, cez televíziu. Ak to naozaj úprimne myslíte, však predložte ten ústavný zákon, veď ho podporíme. No alkohol a závislé hráčstvo veľmi úzko súvisia. Práve tí chlapci keď v tej krčme sú, ale to je jedno, či sú tam ženy alebo chlapci a štrngajú tam tie mince, no tak sú oslabené vôľové vlastnosti človeka, ktorý je podgurážený, teda pod vplyvom alkoholu. Samozrejme, bude hrať oveľa viac a dôslednejšie a stane sa tým závislým. Teda v tej krčme určite to nie je vhodné. Ale najlepšie by bolo naozaj všetky tie hráčstva a gamblingy, ak nám úprimne záleží na dobrej rodine, zdravej rodine a zdravej spoločnosti, aby sme zrušili. Mne to pripadá potom, aj ja sa zapájam akoby taký pokrytec, že jednoducho dávame nejaké pozmeňujúce návrhy zákona a v konečnom dôsledku stále ten zákon v nejakej konečnej podobe zostane. Dovoľte mi na záver povedať. Ja za seba v tejto chvíli by som vyjadril aj svoj názor. Dobré pozmeňujúce návrhy podporím. To je jedno, kto ich navrhne. Ale za celkový zákon svedomie mi nedovolí hlasovať. Budem hlasovať proti tomuto zákona, lebo pri tej chudobe a lobingu chudoby, ktorý tu za mnou naozaj je, keď si premietam tie mnohé nešťastné rodiny, nemôžem zahlasovať za tento zákon v žiadnom prípade. Ďakujem.
Kočiš, Eduard, poslanec NR SR (2022-09-23):
Veľmi pekne ďakujem za slovo, pán predseda. Pán kolega Fecko, ďakujem za vašu rozpravu, za vstup do správy pána generálneho riaditeľa Slovenského pozemkového fondu. Mňa naozaj prekvapil ten vysoký počet vlastne hektárových výnosov alebo výnosov v hektároch tých 1 400, 1 747 hektárov, ktoré vlastne získal Slovenský pozemkový fond po odúmrtí, tak ako ste to povedal. To znamená, že to je jedna obrovská masa, to je jedna obrovská plocha, ktorú Slovenský pozemkový fond spravuje a mal by ju spravovať dobre. Pretože, tak ako ste povedali vo svojej rozprave, je to spoločné vlastníctvo všetkých občanov Slovenskej republiky od východu na západ a od západu na východ. Čiže ja sa len chcem spýtať, je nastavená nejaká predikcia alebo je nastavený nejaký systém, kedy by napríklad mladí farmári alebo mladí začínajúci pôdohospodári mohli si požiadať o tieto hektárové parcely, aby jednoduchým spôsobom vedeli sa dostať k pôde? Pretože stále je tento problém neustále a pálčivo prezentovaný najmä týmito mladými farmármi, ktorí chcú podnikať alebo chceli by si založiť svoje vlastné rodinné farmy. Čiže na jednej strane títo mladí farmári stále rozprávajú, že je problém dostať sa k pôde, na druhej strane sme zistili, že Slovenský pozemkový fond má skoro 1 800 hektárov. Čiže trebalo by možno aj verejnosť uviesť do nejakého buď správneho názoru, že, áno, tie hektárové parcely máme, ale zároveň treba povedať, akým spôsobom je problém dostať sa z pozície mladého farmára k týmto hektárovým výnosom, hektárovým parcelám. To, že po opravách štát získal 340 hektárov, to, že predalo sa nejakých 101 hektárov za niečo viac ako 10 miliónov eur, to je všetko fajn, pretože aj Slovenský pozemkový fond potrebuje peniaze na svoje fungovanie a na svoju existenciu. Teda ja naozaj som túto správu čítal a naozaj ďakujem pánovi generálnemu riaditeľovi za takto podrobné informácie.
Mojš, Milan, poslanec NR SR (2016-11-23):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Šeliga, Juraj, podpredseda NR SR (2020-11-27):
Ďakujem pekne. Nech sa páči, pán prokurátor. Poprosím pána poslanca Baránika, ktorého navrhol ústavnoprávny výbor za spoločného spravodajcu, aby informoval Národnú radu o výsledku prerokovania správy vo výbore.
Laššáková, Jana, podpredsedníčka NR SR (2012-09-28):
Je 11.00 hodín, páni poslanci, prosím vás, zaujmite svoje miesta, budeme hlasovať. Takže, panie poslankyne, páni poslanci, poprosím vás, zaujmite, páni poslanci, svoje miesta, ideme hlasovať o vážnych zákonoch. Pokračujeme v prerušenom rokovaní hlasovaním v prvom čítaní o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa stavebný zákon (tlač 148). Prosím pána poslanca Štefanca, povereného výborom pre verejnú správu a regionálny rozvoj, aby hlasovanie uviedol. Nech sa páči, pán poslanec. [Hlasovanie o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 148.]
T. Cabaj, podpredseda NR SR: (2009-06-17):
S faktickou sa nehlási nikto? Takže pani poslankyňa Žitňanská. Končím možnosť prihlásiť sa s faktickou poznámkou. Nech sa páči.
Zmajkovičová, Renáta, podpredsedníčka NR SR (2012-08-06):
Pán poslanec, ale ja som nepovedala, že dokončite, aby ste hovorili k obsahu. Vy hovoríte úplne o niečom inom. Takže poprosím vás, dodržujte rokovací poriadok.
Krajkovič, Mikuláš, poslanec NR SR (2017-05-10):
Vážený pán predseda, v rozprave k uvedenému návrhu zákona vystúpila jedna pani poslankyňa, nepredniesla však žiaden pozmeňovací alebo doplňujúci návrh, a tak teda pristúpime k hlasovaniu o pozmeňujúcich a doplňujúcich návrhoch z informácie. Pán predseda, prosím, dajte hlasovať spoločne o bodoch 1 až 12.
Kéry, Marián, poslanec NR SR (2018-05-28):
Ďakujem za slovo. Pani poslankyňa, ja úplne súhlasím s vaším názorom, že termín umelé prerušenie tehotenstva nie je vôbec presný termín, lebo keď sa niečo preruší, tak sa očakáva, že to bude pokračovať. Žiaľ, v tomto prípade ak hovoríme o prerušení, tak to nie je pravda, pretože nedávame šancu na život človeku, aj keď nenarodenému ,a to prerušenie v tomto prípade znamená smrť, takže tiež by som uvítal zmenu legislatívy, keby sa slovo „prerušenie“ nahradilo slovom „ukončenie tehotenstva“. Priznám sa, že tak isto sa veľmi pohrávam s myšlienkou, že podporím tento návrh zákona napriek tomu, že môj svetonázor a moje hodnotové videnie sveta je častokrát úplne odlišné ako videnie sveta poslancov politickej strany, ktorí sú predkladateľmi tohto návrhu zákona, ale napriek tomu si myslím, že filozofia zákona je veľmi dobrá. A aj preto, lebo si myslím, že človek v politike má byť konzistentný, a ja som pred istým časom v tomto pléne podporil návrh zákona, ktorý predkladali poslanci Kuffa, Mikloško, Kvasnička, aj keď mal veľké nedokonalosti, pretože hovoril o sankciách pre ženy, ktoré podstúpia umelé prerušenie tehotenstva alebo umelé oplodnenie, nebola šanca v prvom čítaní to zmeniť, a preto sme si vyslúžili veľkú mieru kritiky. Napriek tomu sa za to nehanbím, ale chcem povedať, že nikdy nebudem hlasovať a nebudem súhlasiť s tým, aby ženy boli trestané za to, ak sa rozhodnú podstúpiť umelé prerušenie tehotenstva. Ale som tu za to, aby som hlasoval za zákony, ktoré majú... (Prerušenie vystúpenia časomerom.)
P. Paška, predseda NR SR: (2009-06-24):
(Hlasovanie.) 133 prítomných, 59 za, 4 proti, 68 sa zdržalo, 2 nehlasovali. Návrh sme neschválili.
Jurinová, Erika, podpredsedníčka NR SR (2012-11-29):
Pán poslanec Blaha.
Matovič, Igor, poslanec NR SR (2014-11-08):
Trochu by som tak sa napojil na reakciu predrečníka, keď hovoril, že čakal, že by sa tu niekto konečne v tejto veci, aspoň takto jednoznačne výpravnej veci, zo SMER-u ozval a odsúdil to. Bohužiaľ, ani jeden taký sa tu nenašiel, ale našla sa tu, bohužiaľ, jedna pani lekárka Gabániková (pozn. red.: správne má byť – „Gabániová“), je to zároveň poslankyňa za politickú stranu SMER – sociálna demokracia, ktorá v uličke tuná po tom, ako som to pustil, ma pristavila, dosť agresívnym spôsobom mi povedala tri veci a citujem ich: „Čo to zverejňujete? Čo si to dovoľujete? Vy tu znevažujete parlament.“ Ja sa teraz pýtam, pani doktorka, MUDr. Gabániová, prisahali ste na, alebo skladali ste Hippokratovu prísahu? Ak ste ju skladali, tak v tej prísahe bolo, že budete chrániť životy druhých ľudí. Tým, že obhajujete a priamo bojujete vlastne za ľudí, za takýchto ľudí, ktorých vaša strana dosadzuje do správnej rady nemocnice, tak priamo porušujete Hippokratovu prísahu a mohli by ste sa hanbiť. Je veľmi smutné, že najviac, vlastne najväčší bojovník za tohto nominanta je práve lekárka. Svedčí to asi a je to veľmi výpravné vlastne práve v tejto situácii, keď tu riešime už druhý deň rozkrádanie, tunelovanie zdravotníctva.
Zmajkovičová, Renáta, podpredsedníčka NR SR (2012-09-27):
Pán poslanec Novotný.
Šimečka, Michal, podpredseda NR SR (2024-01-19):
Ďakujem pekne. Pani poslankyňa Hanuliaková.
P. Hrušovský, predseda NR SR: (2005-03-16):
(Hlasovanie.) 135 prítomných, 47 za, 23 proti, 63 sa zdržalo, 2 nehlasovali. Návrh sme neschválili. Prosím ďalší návrh. M. Maxon, poslanec: Pán predseda, o bodoch 8, 9, 10, 11, 12 nebudeme hlasovať, pretože to sú návrhy smerujúce k vyhláške, ktorá je len prílohou zákona. O bode 13 je bezpredmetné hlasovať, lebo sme to odhlasovali v spoločnej správe. Rovnako o bode 15, takže už nám zostáva len hlasovať o štrnástom pozmeňujúcom návrhu pani poslankyne Štrofovej.
Ľ. Jahnátek, minister hospodárstva SR: (2008-01-31):
Druhý údaj, distribúcia, čo je eminentne dôležité pre slovenských občanov. Distribúcia, to znamená, predaj na slovenskom trhu bol v roku 1999 7 mld. m3, v roku 2006 6,3 mld. m3, čiže znovu ste sa netrafili. Takže pokiaľ hovoríme o nejakých číslach, hovorme korektne. Ďakujem. (Potlesk.)
M. Hort, podpredseda NR SR: (2009-04-29):
Otváram rozpravu. Konštatujem, že som do rozpravy nedostal žiadnu písomnú prihlášku, a preto sa pýtam, či sa chce k tomuto vládnemu návrhu zákona niekto prihlásiť do rozpravy ústne. Konštatujem, že nikto. Uzatváram možnosť prihlásiť sa do rozpravy. Rovnako vyhlasujem rozpravu za skončenú. A prerušujem rokovanie o tomto bode programu. Hlasovať budeme o 11.00 hodine. Teraz nasleduje druhé čítanie o vládnom návrhu zákona o právnej ochrane odrôd rastlín . Tento vládny návrh zákona je uverejnený ako tlač 897. Spoločnú správu výborov máte ako tlač 897a. Rovnako prosím aj pri tomto zákone pána ministra Becíka, aby ho odôvodnil. Nech sa páči.
Verešová, Anna, poslankyňa NR SR (2018-03-14):
Ďakujem ti, kolegyňa, za tvoju horlivosť a nasadenie za seniorov a za zdravotne znevýhodnených. Takéto nasadenie za občanov Slovenskej republiky by som tu očakávala od každého jedného poslanca. Pamätám si, keď minister Richter hovoril, že ide o veľkú reformu, keď prichádzal s novelou zákona sociálnych služieb. Keď sme však videli, aká je to likvidácia ambulantných služieb, tak sme boli zhrozené. A ty si, aj ďalší poslanci hovorili o tom, že je to proti, proti, úplne v protiklade k modernej filozofii sociálnej práce. Treba podporovať ambulantné služby, ktoré sú pre štát lacnejšie. A ja tak teda obviňujem ministra Richtera, že ide úplne podľa nejakého starého myslenia. Podľa mňa je minister Richter, slovami klasika, stará štruktúra. Však toto je úplne proti modernej sociálnej práci podporovať viac celoročné pobytové ako ambulantné. Čo to prinieslo? Prinieslo to jednoducho, sú to drahšie služby, pobytové. Sama si hovorila iba o 8-tisíc v ambulantných a 39-tisíc v pobytových službách? Prináša to výdavky pre štát, ale pre samotné rodiny to prináša zhoršenie zdravotného stavu seniora aj toho zdravotne znevýhodneného. To znamená, o koľko vyššie náklady? Ale taktiež my tu hovoríme, že nemáme dostatok pracovných síl na pracovnom trhu? Títo ľudia, ktorí sa chcú starať o svojich rodinných príslušníkov, stratia prácu na tie polovičné úväzky, ktoré majú, a sami vlastne sa budú musieť postarať o chorých. To je staré myslenie, to sú staré štruktúry.
Hraško, Igor, poslanec NR SR (2012-06-28):
Ďakujem, pani predsedajúca. Dodo, výborne si to vystihol, teda, čo trápi živnostníkov. Ale ja by som ešte doplnil, že to netrápi len živnostníkov, pretože mne sa hlásili aj remeselníci. Nie teda také remeslá, že opravári chladničiek, áut a podobne, ale remeselníci, ktorí vyrábajú tradičné ľudové výrobky, a oni majú skutočne ťažkú situáciu pri týchto odvodoch. A už sa mi mnohí sťažovali, že pokiaľ sa situácia nezlepší, budú musieť vrátiť živnosti. No a samozrejme aj pri tých tvrdých opatreniach, ktoré sa na nich chystajú, takže toto by skutočne bolo veľmi veľkou pomocou. Takže ja sa prihováram za to, aby sa im aspoň takým spôsobom vyšlo v ústrety. Ďakujem pekne.
Bugár, Béla, podpredseda NR SR (2019-09-18):
Ďakujem pekne, otváram všeobecnú rozpravu.	Konštatujem, že aj k tomuto bodu bol prihlásený pán poslanec Mihál písomne, nie je tu. Pýtam sa, či sa hlási ústne niekto do rozpravy. Ako pán poslanec Dostál, pán poslanec Dostál ako jediný (povedané zo smiechom), nech sa páči. To je tá horúčka sobotňajšia. V stredu. Takže nech sa páči, pán poslanec, máte slovo.
Kuciaňová, Magdaléna, poslankyňa NR SR (2016-10-21):
Vážený pán predseda, vážený pán predsedajúci, vážené panie poslankyne, vážení páni poslanci, vo včerajšej rozprave v prvom čítaní k návrhu zákona o štátnej službe vystúpili pani poslankyňa Veronika Remišová, páni poslanci Igor Matovič, Martin Fecko a Eduard Heger. Pán poslanec Martin Fecko podal procedurálny návrh vrátiť návrh zákona o štátnej službe navrhovateľovi na prepracovanie. Prosím, pán predsedajúci, dajte hlasovať o procedurálnom návrhu pána poslanca Martina Fecka.